Τα τατουάζ παρουσιάζονται συχνά στα δημοφιλή μέσα,
είτε ως σημάδια των επικίνδυνων και των περιθωριακών
είτε ως περαστικές νεανικές μόδες.
Αλλά ενώ τα στυλ των τατουάζ έρχεται και παρέρχεται
και η σημασία τους διαφοροποιείται από τον έναν πολιτισμό στον άλλον
η ύπαρξή τους είναι τόσο αρχαία όσο και ο ίδιος ο πολιτισμός.
Διακοσμητικά σημάδια στο δέρμα έχουν ανακαλυφθεί σε ανθρώπινα λείψανα
σε όλο τον κόσμο,
με το αρχαιότερο να βρίσκεται σε μια Περουβιανή μούμια
που τοποθετείται χρονικά στο 6.000 π.Χ.
Έχετε, όμως, αναρωτηθεί ποτέ πώς ακριβώς λειτουργεί η τέχνη του τατουάζ;
Μπορεί να ξέρετε ότι αποβάλλουμε το δέρμα μας,
χάνοντας περίπου 30 με 40.000 δερματικά κύτταρα την ώρα.
Είναι περίπου 1.000.000 την ημέρα.
Άρα, γιατί το τατουάζ δεν ξεφλουδίζει σταδιακά μαζί τους;
Η απλή απάντηση είναι ότι το τατουάζ τοποθετεί τη βαφή βαθύτερα στο δέρμα
από την εξωτερική στρώση που απορρίπτεται.
Στη διάρκεια της ιστορίας, διάφοροι πολιτισμοί
χρησιμοποίησαν πολλές μεθόδους για να το επιτύχουν.
Αλλά η πρώτη σύγχρονη μηχανή τατουάζ
βασίστηκε πάνω στη χαρακτική μηχανή του Τόμας Έντισον
και δούλευε με ηλεκτρισμό.
Οι μηχανές τατουάζ που χρησιμοποιούνται σήμερα
εισάγουν μικροσκοπικές βελόνες, γεμισμένες με βαφή, μέσα στο δέρμα
με συχνότητα από 50 ως 3.000 φορές το λεπτό.
Οι βελόνες τρυπούν την επιδερμίδα,
επιτρέποντας το μελάνι να διεισδύσει βαθιά μέσα στο δέρμα,
το οποίο αποτελείται από ίνες κολλαγόνου, νεύρα, αδένες, αγγεία, και άλλα.
Κάθε φορά που η βελόνα διεισδύει, δημιουργεί ένα τραύμα
που ενεργοποιεί το σώμα να ξεκινήσει τη διαδικασία φλεγμονώδης αντίδρασης,
καλώντας τα ανοσοποιητικά κύτταρα στο σημείο της πληγής
ώστε να ξεκινήσει η επισκευή του δέρματος.
Αυτή είναι η διαδικασία που κάνει τα τατουάζ μόνιμα.
Αρχικά, ειδικευμένα κύτταρα που λέγονται μακροφάγα
φαγοκυτταρώνουν το υλικό που εισβάλει,
σε μια προσπάθεια να καθαρίσουν τη φλεγμονή.
Καθώς αυτά τα κύτταρα ταξιδεύουν μέσα από το λεμφικό σύστημα,
κάποια από αυτά επιστρέφουν στους λεμφαδένες γεμάτα μελάνι,
ενώ άλλα παραμένουν στο δέρμα.
Μη μπορώντας να αποβάλουν τη βαφή,
τα χρώματα μέσα τους παραμένουν ορατά μέσα από το δέρμα.
Κάποια από τα σωματίδια μελάνης παγιδεύονται
στο ζελατινοειδές δίκτυο του δέρματος,
ενώ άλλα εγκολπώνονται από δερματικά κύτταρα, τους ινοβλάστες.
Αρχικά το μελάνι εναποτίθεται και στην επιδερμίδα,
αλλά καθώς το δέρμα επουλώνεται,
τα τραυματισμένα δερματικά κύτταρα αποξέονται
και αντικαθιστώνται από νέα κύτταρα χωρίς βαφή
με την επιφανειακή επιδερμίδα να απορρίπτεται
όπως όταν έχει υποστεί ηλιακό έγκαυμα.
Φουσκάλες ή κρούστες δεν συναντώνται συχνά σε επαγγελματικά τατουάζ
και η πλήρη ανάπλαση της επιδερμίδας, απαιτεί περίπου 2-4 εβδομάδες
κατά την διάρκεια των οποίων πρέπει να περιοριστεί η έκθεση
στον ήλιο και το κολύμπι, για να αποφευχθεί το ξεθώριασμα.
Όμως, τα δερματικά κύτταρα παραμένουν στη θέση τους μέχρι να πεθάνουν.
Όταν πεθάνουν απορροφούνται ολόκληρα μαζί με το μελάνι
από κοντινά νεότερα κύτταρα
και έτσι το μελάνι μένει στη θέση του.
Αλλά με τον καιρό, τα τατουάζ ξεθωριάζουν φυσικά
καθώς το σώμα αντιδρά στα ξένα σωματίδια βαφής,
διασπώντας τα σιγά σιγά για να φαγοκυτταρωθούν
από τα μακροφάγα του ανοσοποιητικού συστήματος.
Η υπέρυθρη ακτινοβολία μπορεί επίσης να συνεισφέρει
στη διάσπαση της βαφής,
παρόλο που μπορεί να μετριαστεί με τη χρήση αντηλιακού.
Καθώς τα δερματικά κύτταρα είναι σχετικά σταθερά,
το περισσότερο μελάνι θα παραμείνει βαθιά στο δέρμα
για όλη τη ζωή ενός ανθρώπου.
Αλλά αν τα τατουάζ ενσωματώνονται στο δέρμα δια βίου, μπορούν να αφαιρεθούν;
Θεωρητικά, ναι.
Σήμερα χρησιμοποιείται ένα λέιζερ για να διαπεράσει την επιδερμίδα
και να διαλύσει τα χρώματα των βαφών διαφόρων μηκών κυμάτων
με το μαύρο να είναι ο ευκολότερος στόχος.
Η ακτίνα λέιζερ διασπά τα σταγονίδια μελάνης σε μικρότερα μόρια
που μπορούν να φαγοκυτταρωθούν από τα μακροφάγα.
Αλλά μερικά χρώματα μελανιών είναι δυσκολότερο να αφαιρεθούν από άλλα,
και μπορεί να υπάρξουν επιπλοκές.
Για αυτό, το να αφαιρεθεί ένα τατουάζ είναι πιο δύσκολο από το να γίνει,
αλλά όχι ακατόρθωτο.
Έτσι, ένα μεμονωμένο τατουάζ μπορεί να μην κρατά για πάντα,
αλλά τα τατουάζ υπάρχουν περισσότερο από οποιονδήποτε σύγχρονο πολιτισμό.
Και η συνεχιζόμενη δημοτικότητα τους σημαίνει ότι ήρθαν για να μείνουν.